open-index/open-wikipedia-markdown huggingface dataset:
Abrahámsky kanál

**Abrahámsky kanál** je vodný tok v Podunajskej pahorkatine a Podunajskej rovine na území okresu Galanta. Je to pravostranný prítok Dolnej Blavy v povodí Dudváhu, má dĺžku približne 5 km a je tokom VI. rádu.

## Priebeh toku
Vodný tok pramení v západnej polovici Podunajskej pahorkatiny, v jej podcelku Trnavská pahorkatina a geomorfologickej časti Trnavská tabuľa, východne od obce Pavlice, v nadmorskej výške približne  Od prameňa v lokalite Kráčiny tečie juhovýchodným smerom, málo zvlnenou oblasťou Trnavskej tabule. Na hornom toku je lemovaný úzkym pásom vyššej vegetácie a poľnohospodársky využívanou oblasťou vedie k obci Abrahám. Popri futbalovom ihrisku vteká do intravilánu, ktorým pokračuje do centra obce. Tu opúšťa Trnavskú i celú Podunajskú pahorkatinu a istý čas vedie hranicou s Podunajskou rovinou. V centre obce priberá menší ľavostranný prítok a na okraji zástavby sa stáča viac južným smerom. Opäť lemovaný pobrežnou vegetáciou tečie východne od obce, okrajom rozsiahlejšej zalesnenej oblasti s Abrahámskym parkom. V lokalite Čáslav na južnom okraji obce sa postupne oblúkom stáča na juhovýchod a vteká do Podunajskej roviny. Širším pásom porastu vedie lokalitou Hrušťov k Dolnému Dudváhu, do ktorého onedlho ústí v nadmorskej výške približne , ako jeho pravostranný prítok. Potok patrí do povodia Dudváhu a Malého Dunaja, resp. do širšieho povodia rieky Váh. 

Abrahámsky kanál pramení a preteká územím obce Abrahám, iba na dolnom toku tvorí hranicu s katastrom Malej Mače v okrese Galanta v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Podunajská pahorkatina, Trnavská pahorkatina
* Trnavská tabuľa, Podunajská rovina

## Externé odkazy
* Poloha na turistickej mape

Kategória:Vodné toky v Podunajskej pahorkatine
Kategória:Vodné toky na Podunajskej rovine
Kategória:Povodie Malého Dunaja
Kategória:Vodné toky v okrese Galanta
Kategória:Abrahám (okres Galanta)
Kategória:Malá Mača
Turistická značkovaná trasa číslo 2694

**Turistická značkovaná trasa číslo 2694** je modrá trasa v Súľovských vrchoch. Vedie z Domaniže do Vrchteplej a je dlhá 12,9 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Súľovských vrchoch

## Externé odkazy
* Trasa na turistickej mape

2694
2694
Riccardo Paternò di Montecupo

**Riccardo Paternò di Montecupo** (* 5. október 1945, Neapol, Taliansko) je taliansky ekonóm a univeritný profesor, od septembra 2022 je Hlavný kancelár a predseda vlády Maltézskeho rádu.

Narodil sa v Neapole 5. októbra 1945 a absolvoval právo na Neapolskej univerzite Fridricha II. Vyučoval medzinárodnú ekonómiu na niekoľkých talianskych univerzitách a pôsobil ako hosťujúci profesor na London School of Economics. 35 rokov pôsobil ako vedúci katedry medzinárodnej ekonómie na Ekonomickej fakulte Neapolskej univerzity. Má na konte množstvo publikácií a je autorom niekoľkých kníh o medzinárodnej ekonómii.

V rokoch 1983 až 1994 bol ekonomickým poradcom niekoľkých ministrov Talianskej republiky (priemysel, obrana). Bol členom vedeckého výboru Inštitútu zahraničného obchodu a je členom Talianskej spoločnosti ekonómov. Napísal množstvo úvodníkov pre denník „Il Mattino“ v Neapole. Je prezidentom Nadácie Ernst&Young, ktorej cieľom je poskytovať príležitosti mladým ľuďom v znevýhodnených situáciách. Je propagátorom budovy Unitalsi v Neapole s názvom „Casa Sveva“, ktorá slúži rodinám s deťmi hospitalizovanými v pediatrických centrách v Kampánii. Od roku 1962 pôsobí ako dobrovoľník UNITALSI na pútiach do svätyní v Lurdách a Loretu. Založil a predsedá Nadácii „Renato a Laura Paternò“ s charitatívnymi cieľmi.

V roku 1979 vstúpil do Maltézskeho rádu a od júna 2016 do apríla 2023 viedol Taliansku asociáciu ako prezident. Bol tiež vedúcim Vojenských zborov (Military Corps), ktoré už viac ako storočie fungujú v úzkej spolupráci medzi talianskou armádou a Maltézskym rádom a špecializuje sa na vojenskú zdravotnú starostlivosť. Zúčastnil sa mnohých medzinárodných pútí do Lurd a národných pútí do Assisi a Loretu. Pôsobil ako zástupca pozorovateľa misie Maltézskeho rádu pri Organizácii Spojených národov pre výživu a poľnohospodárstvo (FAO). Je vdovec a otec troch detí.

Do funkcie veľkého kancelára nastúpil 3. septembra 2022. Mimoriadna generálna kapitula 25.29. januára 2023 ho potvrdila na ďalších šesť rokov vo funkcii.

## Referencie

## Iné projekty

Kategória:Osobnosti z Neapola
Kategória:Talianski ekonómovia
Kategória:Talianski vysokoškolskí pedagógovia
Kategória:Talianski šľachtici
Kategória:Absolventi Neapolskej univerzity Federico II
Kategória:Vyučujúci na Neapolskej univerzite Federico II
Kategória:Vyučujúci na London School of Economics
Radiačný váhový faktor

**Radiačný váhový faktor** označovaný ***w''<sub>R</sub>''' alebo aj ***ω*<sub>R</sub>*' je bezrozmerná veličina, ktorá popisuje pravdepodobnosť stochastických účinkov ionizujúceho žiarenia na organizmus. Radiačný váhový faktor teda vykresľuje rôznu závažnosť pôsobenia rôznych typov ionizujúceho žiarenia.

## Referencie

## Pozri aj
* Tkaninový váhový faktor
* Ekvivalentná dávka

## Externé odkazy
* Rádioaktivita – Dozimetria a absorpcia žiarenia

Kategória:Bezrozmerné veličiny
Kategória:Ionizujúce žiarenie
Kategória:Rádioaktivita
Ekvivalentná dávka

**Ekvivalentná dávka** (tiež **dávkový ekvivalent**) je veličina, ktorá sa označuje **''H''<sub>T</sub>** a popisuje absorbovanú dávku ionizujúceho žiarenia v orgáne T, pričom k ekvivalentnej dávke prispievajú všetky druhy ionizujúceho žiarenia R, preto sa sumuje cez všetky R:

H_T = \sum_{R} w_R D_{R,T} 

kde w_R  je radiačný váhový faktor žiarenia R, D_{R,T}  je tkanivová dávka v orgáne alebo tkaniva T absorbovaná v tkanive alebo orgáne T absorpciou ionizujúceho žiarenia R.

Jednotkou ekvivalentnej dávky je sievert:

[H_T] = \frac{J}{kg} = Sv 

## Referencie

## Externé odkazy
* NRSR: ZÁKLADNÉ FYZIKÁLNE VELIČINY A ZÁSADY HODNOTENIA OŽIARENIA
* SHMÚ: Veličiny a jednotky používané v radiačnej ochrane

Kategória:Fyzikálne veličiny
Kategória:Rádioaktivita
Kerma (veličina)

**Kerma** je fyzikálna veličina, ktorá popisuje, koľko kinetickej energie stratí nepriamo ionizujúce žiarenie v hmotnostnom elemente homogénnej látky:

K = {d E_k \over dm} 

Jednotkou kermy je Gray:

[K] =\frac{J}{kg} = Gy

## Názov veličiny
Názov kermy je akronym odvodený z anglického termínu *<u>k</u>inetic <u>e</u>nergy <u>r</u>eleased in <u>ma</u>terial.*

## Podstata veličiny
Kerma je veličina, ktorá sa týka interakcie nepriamo ionizujúceho žiarenia s látkou. Nepriamo ionizujúce žiarenie (primárne žiarenie) je tvorené časticami bez elektrického náboja, čiže napríklad fotónmi, neutrónmi. Tie však tiež dokážu interagovať s látkou, najmä s elektricky nabitými časticami. Odovzdanie energie vedie na uvoľnenie týchto nabitých častíc, čím vznikajú sekundárne nabité častice, ktoré v inom priestore (mimo hmotnostného elementu homogénnej látky) ďalej excitujú a ionizujú atómy prostredia, čím dávajú príspevok k dávke. 

Kinetická energia v definičnom vzťahu sa týka kinetickej energie nabitých častíc uvoľnených primárnym nepriamo ionizujúcim žiarením z elementu hmotnosti látky.

## Súvislosť veličiny kerma a veličina absorbovaná dávka
Veličina kerma popisuje element objemu alebo hmotnosti  látky, kde v dôsledku interakcie nenabitých častíc došlo ku odovzdaniu energie nabitým časticiam. Absorbovaná dávka popisuje element objemu alebo hmotnosti, v ktorom došlo ku uschovaniu kinetickej energie.  Tieto veličiny sa líšia podľa princípu "má dať - dal".

Veličina kerma prechádza na veličinu absorbovaná dávka, ak v pozorovanom hmotnostnom alebo objemovom elemente látky došlo ku rovnovážnemu stavu, keď energia odnesená nabitými časticami sa rovná energii prinesenej do elementu objemu alebo hmotnosti z okolia.

Ak je energia fotónov žiarenia nižšia ako 3 MeV, je v elemente objemu vytvorený rovnovážny stav a teda energia odnesená nabitými časticami z elementu objemu sa rovná energii odovzdanej fotónmi v danom objemovom elemente.

## Referencie

Kategória:Fyzikálne veličiny
Kategória:Rádioaktivita
Kategória:Ionizujúce žiarenie
Fluencia častíc

**Fluencia častíc** (označovaná gréckym písmenom fí Φ) je fyzikálna veličina, ktorá popisuje počet častíc dN, ktoré vniknú do gule s plochou hlavného rezu dS:

\Phi = {dN \over dS}

Jednotkou fluencie častíc je reciproký meter štvrocový:

[\Phi] = m^{-2}

## Referencie

Kategória:Fyzikálne veličiny
Kategória:Rádioaktivita
Filmový dozimeter

náhľad|Filmový dozimeter
**Filmový dozimeter** (skratka **FD**) je dozimeter, ktorý využíva fotografickú vrstvu emulzie halogenidov striebra (bromid strieborný v želatíne) na detekciu gama žiarenia, röntgenového žiarenia, beta žiarenia a v niektorých prípadoch aj tepelných neutrónov. Odlíšenie jednotlivých druhov ionizujúceho žiarenia je realizované pomocou prekryvu častí fotografického filmu plieškami z medi, olova, kadmia, prípadne striebra o rôznej hrúbke, ktoré sa nazývajú filtre. 

Rozsah merania ekvivalentnej dávky filmovým dozimetrom je od 0,1 mSv až 1500 mSv, pričom stanovená nepresnosť je do 20 %, legislatíva určuje dovolenú nepresnosť +&nbsp;50&nbsp;% a -&nbsp;30&nbsp;%.

Filmový dozimeter je nutné nosiť na referenčnom mieste, ktoré bolo arbitrárne zvolené ako ľavá horná časť hrude na povrchu pracovného oblečenia tak, aby prázdne pole filmového dozimetra bolo vystavené vonkajšku.

Filmový dozimeter je nutné chrániť pred kontamináciou, ktorá by mohla spôsobiť znehodnotenie záznamu. Z toho dôvodu je nutné filmový dozimeter pripínať na pracovný overal hneď na nečistej šatni kontrolovaného pásma a skladať ho až po overení, že nedošlo ku kontaminácií rúk.

Záznam filmového dozimetra sa vyhodnocuje len jedenkrát za mesiac dozimetristami. S filmom filmového dozimetra sa musí zachádzať tak, ako s filmom pri vyvolávaní: tmavá komora s absenciou denného svetla. Na zabránenie sčernenia filmu v dôsledku expozície denným svetlom je jeho film obalený v čiernom papieri. 

Miera sčernenia filmu pod daným kovovým plieškom sa vyhodnocuje fotometricky alebo denzitometricky. Výsledkom analýzy je určenie mesačnej osobnej ekvivalentnej dávky.  

## Filtre
Kovové pliešky filmového dozimetra sa nazývajú filtre. Plocha filmu, ktorá je priamo exponovaná prostrediu, i.e. nie je pokrytá žiadnym plieškom, sa nazýva voľný otvor.

### Olovený filter
Plocha filmu pod oloveným plieškom sa porovnáva s voľnou plochou filmového dozimetra. Olovo má hrúbku 0,5&nbsp;mm a slúži na filtrovanie gama žiarenia a röntgenového žiarenia, ktoré vyvolá sčernenie filmu voľného otvoru.

### Medený filter
Vo filmovom dozimetri sa nachádzajú tri rôzne medené filtre, ktoré sa líšia svojou hrúbkou: 0,05 mm medený filter, 0,5 mm medený filter a 1,5 mm medený filter. Medený filter zachytí beta žiarenie a nízkoenergetické röntgenové žiarenie. Plochy filmu pod medenými filtrami sa porovnávajú s plochou filmu pod voľným otvorom.

### Kadmiový filter
Kadmiový filter dokáže odfiltrovať neutrónové žiarenie tvorené tepelnými a intermediárnymi neutrónmi (kadmiový filter odfiltruje subkadmiové neutróny). V kadmiu dôjde ku jadrovej reakcii záchytu neutrónu a emisii gama žiarenia, ktoré spôsobí sčernenie emulzie pod kadmiovým filtrom.

## Referencie

Kategória:Dozimetre
Kategória:Meracie prístroje
Kategória:Ionizujúce žiarenie
Kategória:Jadrová bezpečnosť
Džerman (rieka)

**Džerman** () je rilská rieka v oblasti Kiustendil v juhozápadnom Bulharsku.

Je ľavým prítokom rieky Struma.

## Priebeh toku
Rieka vzniká v oblasti siedmych rilských jazier v severozápadnej časti pohoria Rila v nadmorskej výške  Na začiatku preteká úzkou a hlbokou dolinou so strmými zalesnenými svahmi, kde vytvára viacero prepadov a vodopádov. Pri meste Sapareva Baňa vteká na územie Dupnickej kotliny, kde sa jej koryto rozširuje. Neskôr sa v blízkosti mesta Boboševo v nadmorskej výške  vlieva do rieky Struma.

## Opis
Rieka Džerman je dlhá . Ide o ľavý prítok rieky Struma. Rieka odvodňuje územie o rozlohe . Odvodňuje tak značnú časť Severozápadnej Rily a Dupnickej kotliny. Priemerný ročný prietok dosahuje hodnoty 5,42 m³/s (merané v stanici Dupnica), pričom maximálny historicky zaznamenaný prietok dosiahol hodnoty 158 m³/s (8. september 1952) a najnižší sa pohybuje okolo hodnoty 0,290,30 m³/s. Najvodnatejšou je rieka v období mája a júna. Najmenej vody v nej tečie v priebehu augusta a septembra. Priemerná ročná teploty vody v rieke dosahuje hodnoty 8,5 °C (merané v stanici Dupnica). Priemerne po dobu 5 dní v roku sa v rieke na území Dupnickej kotliny vyskytujú ľadové kryhy.

### Prítoky
Do rieky Džerman sa vlieva viacero riek. Medzi najvýznamnejšie patria Gorica, Otovica a Bistricaľavé prítoky, ako aj Topolnica, Džubrena a Razmetanicapravé prítoky. 

### Využitie
Využíva sa na zavlažovanie a zásobovanie vodou. V povodí sa tiež nachádza niekoľko malých nádrží (z ktorých najväčšia je vodná nádrž Ďakovo).

Časť vôd z rieky sa odvádza do priehrady Belmeken.

### Obývané miesta
Na toku rieky (alebo v jeho blízkosti) sa nachádzajú mestá Sapareva Baňa a Dupnica, ako aj dediny Džerman, Blažievo, Usojka a Slatino.

## Galéria

DzhermanRiverInEasternPartOfDupnitsa03.jpg|rieka Džerman vo východnej časti mesta Dupnicav pozadí je viditeľný dupnický Chrám svätého Mikuláša
Dolnoto_ezero.jpg|pohľad na Dolnoto ezeronajnižšie položené zo siedmych rilských jazier, do ktorého sa vlievajú odtoky zo šiestich vyššie položených jazier a ktoré sa pokladá za začiatok rieky Džerman


## Referencie

## Iné projekty

Kategória:Kiustendil (oblasť)
Kategória:Rieky v Bulharsku
Kategória:Rieky v Rile‎
Kategória:Dupnica
Džerman

**Džerman** môže byť:

v Bulharsku:
* rilská rieka, ľavý prítok Strumy; pozri Džerman (rieka)
* dedina v Kiustendilskej oblasti; pozri Džerman (Kiustendil)
Kermový príkon

**Kermový príkon** (tiež **kermová rýchlosť**) je fyzikálna veličina, ktorá popisuje časovú zmenu kermy v danom priestorovom alebo hmotnostnom elemente látky, ide o časovú deriváciu kermy:

\dot{K} = {dK \over dt} 

Jednotkou kermového príkonu je gray na sekundu, čo je joule na kilogramsekundu:

[\dot{K}] = \frac{J}{kgs} = \frac{Gy}{s}

## Referencie

Kategória:Fyzikálne veličiny
Kategória:Rádioaktivita
Chodník

**Chodník** je nemotoristická komunikácia určená predovšetkým chodcom prípadne vozidlám v zvláštnom režime. Chodníky môžu byť niekedy kombinované s pásmi pre cyklistov. 

Priechodný prierez je daný voľnou šírkou chodníka a výškou min. 2,5 m. Najmenšia voľná šírka chodníka 1,5 m musí umožniť jazdu detského kočíka invalidného vozíka a chôdzu chodca s batožinou a ich pohyb v protismere.
ΔT

Symboly **Δt** a **ΔT** (označované ako „ **delta T** “) sa bežne používajú v rôznych kontextoch:

## Čas
* ΔT (meranie času) je rozdiel medzi dvoma časovými stupnicami, svetovým časom a pozemským časom, ktorý vyplýva z posunu v dĺžke dňa
* Používa sa aj ako:
** časový interval použitý na určenie rýchlosti
** Nárast medzi po sebe idúcimi nervovými impulzmi

## Teplota
* Znamená to rozdiel v teplote vrátane termodynamickej teploty, ktorý sa môže vyskytnúť v:
** Diskusie o zmene klímy
** Diskusie o prenose tepla
** Fyzikálnych príkladoch

## Pozri aj
* Delta čas (rozlišovacia hodnota)
* Konečný rozdiel pre matematiku operátora konečných rozdielov označeného ako Δ
* Delta (písmeno) pre grécke písmeno Δ
* ∂ pre matematický symbol použitý v zápise „∂T“

## Zdroj
Stefania

**Stefania** môže byť:

* v hudbe:
** speváčka grécko-holandského pôvodu, pozri Stefania (speváčka)
** skladba reprezentujúca Ukrajinu na Eurovision Song Contest 2022, pozri ''Stefania'' (pieseň)
* kráter na Venuši, pozri Stefania (kráter)
Sandra Izbașová

**Sandra Izbașová** (; * 18. jún 1990, Bukurešť) je bývalá rumunská športová gymnastka. Získala 2 zlaté a 2 bronzové olympijské medaily.

## Športová kariéra
Na seniorskej úrovni prvýkrát súťažila na Majstrovstvách Európy v roku 2006. Vyhrala tam zlato v prostnom, striebro v tímovej súťaži a bronz na kladine. V roku 2008 opäť vyhrala zlato v prostnom. V roku 2011 opäť vyhrala v prostnom a v preskoku. Z Majstrovstiev sveta získala 1 striebornú a 2 bronzové medaily.

### Olympijské hry
Na Letných olympijských hrách 2008 v Pekingu získala zlato v prostnom a bronz v súťaži tímov. Na Letných olympijských hrách 2012 v Londýne získala zlato v preskoku a bronz v súťaži tímov.

## Referencie

## Iné projekty

## Externé odkazy
* Profil na Medzinárodnom olympijskom výbore
* Profil na World Gymnastics

Kategória:Rumunské športové gymnastky
Kategória:Rumunskí olympionici
Kategória:Osobnosti z Bukurešti
Kategória:Rumunskí olympijskí víťazi
Kategória:Rumunskí strieborní olympijskí medailisti
Kategória:Majsterky Európy v športovej gymnastike
Kategória:Olympijskí víťazi v športovej gymnastike
Kategória:Bronzoví olympijskí medailisti v športovej gymnastike
Kategória:Gymnasti na Letných olympijských hrách 2008
Kategória:Gymnasti na Letných olympijských hrách 2012
Plošná aktivita

**Plošná aktivita** je fyzikálna veličina, ktorá popisuje aktivitu, ktorá sa šíri z jednotkovej plochy. Plošnou aktivitou sa vyjadruje povrchová kontaminácia P_k, ktorú merajú dozimetre a monitory povrchovej kontaminácie:

a_S = P_k = \frac{A}{S}

Jednotkou plošnej aktivity je becquerel na meter štvorcový:

[a_S] = \frac{Bq}{m^2}

## Delenie priestorov z hľadiska plošnej aktivity
Kontrolované pásmo jadrovej elektrárne sa rozdeľuje sanitárnymi uzlami na:

* obsluhované priestory s voľným pohybom, do ktorých sa vstupuje cez zelené dvere, pričom plošná aktivita zariadení a povrchov miestnosti nesmie prekročiť 0,4 Bq/cm2
* poloobsluhované priestory, do ktorých sa vstupuje cez žlté dvere, alebo neobsluhované priestory, do ktorých sa vstupuje cez červené dvere, pričom plošná aktivita zariadení a povrchov miestnosti prekračuje 0,4 Bq/cm2

## Monitory povrchovej kontaminácie
Monitory povrchovej kontaminácie tvoria bariéry v jadrovej elektrárni, ktoré zabraňujú vynášaniu rádioaktívnych materiálov z jadrovej elektrárne vo forme povrchovej kontaminácie.

### Prístroj GEM-5
Prístroj GEM-5 sa nachádza na výstupe vrátnice v jadrovej elektrárni. Je určený na meranie expozičného príkonu z kontaminácie personálu opúšťajúceho areál jadrovej elektrárne.

### Prístroj Argos 5 Zeus
Prístroj Argos 5 Zeus sa nachádza medzi čistou a nečistou šatňou hygienickej slučky a tvorí konečnú zábranu proti vyneseniu povrchovej kontaminácie mimo kontrolovaného pásma. Je to automatický portálový celotelový monitor kontaminácie osôb. Deteguje zdroje alfa žiarenia a beta žiarenia pomocou proporcionálnych prietokových detektorov. Nastavená hodnota tolerovateľnej kontaminácie je pod 0,4 Bq/cm2.

### Prístroj SKDP-100
Prístroj SKDP-100 je súčasťou prístroja Argos 5 Zeus a slúži na meranie povrchovej kontaminácie drobných predmetov vynášaných z kontrolovaného pásma. Deteguje beta žiarenie beta aktivnych nuklidov.

### Prístroj BBR1-3
Prístroj BBR1-3 je monitor vnútornej kontaminácie osôb vychádzajúcich z kontrolovaného pásma, pričom sa nachádza na čistej šatni.

### Prístroj UIM2-1em
Prístroj UIM2-1em je monitor povrchovej kontaminácie, ktorý vyhodnocuje početnosť impulzov z detekčných blokov.

### Prístroj RZB 04-04
Prístroj RZB 04-04 je určený na detekciu povrchovej kontaminácie osôb vychádzajúcich z neobsluhovaných priestorov (z hermozóny) do poloobsluhovaných priestorov kontrolovaného pásma. Prístroj RZB 04-04 deteguje beta žiarenie z beta-aktívnych nuklidov. Prístroj RZB 04-04 sa nachádza na výstupe z reaktorovej sály a boxov parogenerátorov. 

## Referencie

Kategória:Fyzikálne veličiny
Kategória:Rádioaktivita
Golden (Írsko)

náhľad|Ruina stredovekého hradu na ostrove na rieke Suir
**Golden** () je dedina v írskom grófstve Tipperary. Dedina leží na rieke Suir a nachádza sa medzi mestami Cashel a Tipperary na ceste N74. V minulosti bola dedina známa ako *Goldenbridge*. Je tiež farnosťou v rímskokatolíckej arcidiecéze Cashel a Emly a nachádza sa v historickom barónstve Clanwilliam.

## Osobnosti
* Theresa Ahearnová, politička
* William Butler, dôstojník Britskej armády 
* Richard Doherty, dôstojník Britskej armády 
* Mary Greenová, katolícka mníška 
* Ian Harris, dôstojník Britskej armády 
* Tom Hayes, politik
* Otec Mathew, katolícky kňaz 
* Joseph Robbins, anglikánsky kňaz 

## Referencie

## Iné projekty

## Zdroj

Kategória:Obce v Írsku
Bitka pri Kose

**Bitka pri Kose** bola námorná bitka vybojovaná približne v roku 261 pred Kr. (niektoré zdroje uvádzajú roky 257 alebo 255 pred Kr.) medzi loďstvom Antigonovcov a Ptolemaiovským Egyptom. Antigonos II. Gonatas v nej viedol svoje sily k víťazstvu, pravdepodobne nad Patroklom, nauarchom kráľa Ptolemaia II. 

Iniciatíva v boji patrila Antigonovi Gonatovi, ktorý si uvedomil, že výsledok vojny sa môže rozhodnúť iba na mori. Hoci sa dlho predpokladalo, že táto porážka vážne podkopala ptolemaiovskú kontrolu nad Egejským morom, tento názor je v súčasnosti predmetom odborných diskusií. 

## Datovanie
Presný dátum bitky zostáva neistý. Väčšina historikov ju kladie do roku 261 pred Kr. ako záverečný stret Chrémonidovej vojny. Iná časť historikov ju však datuje do roku 257 pred Kr. do obdobia prebiehajúcej druhej sýrskej vojny medzi Ptolemaiom II. a Antiochom II. V takom prípade by bitka bola jednou z kľúčových udalostí, ktoré rozhodli o výsledku tohto konfliktu.

## Historický význam
O bitke sa zachovali len stručné zmienky u antických autorov Ploutarcha a Athénaia. Antigonos po víťazstve zasvätil svoju vlajkovú loď s názvom *Isthmia* (v preklade „Istmická“) svätyni Apollóna. 

Moderní učenci považujú bitku pri Kose za jednu z troch možných námorných bitiek – spolu s bitkou pri Amorge (322 pred Kr.) a bitkou pri cyperskej Salamíne (306 pred Kr.) – ktoré mohli byť podnetom na vztýčenie slávnej sochy Okrídlenej Niké zo Samotrácie.

## Referencie

## Pozri aj
* Chrémonidova vojna
* Sýrske vojny

Kategória:Bitky Grékov
Kategória:Námorné bitky
Kategória:3. storočie pred Kr.
Kuliarsky kanál

**Kuliarsky kanál** je vodný tok v Podunajskej pahorkatine na území okresov Trnava a Hlohovec. Je to pravostranný prítok Dolného Dudváhu, má dĺžku približne 11 km a je tokom V. rádu.

## Priebeh toku
Vodný tok pramení v západnej polovici Podunajskej pahorkatiny, v jej podcelku Dolnovážska niva, juhovýchodne od obce Bučany, v nadmorskej výške približne  Od prameňa v lokalite Varáč tečie južným smerom, málo zvlnenou oblasťou rozsiahlej nivy. Onedlho sa spája s menším pravostranným kanálom a krátko tečie juhovýchodným smerom. Menší vodný tok sa oddeľuje a tečie ďalej na juhovýchod, no Kuliarsky kanál pokračuje na juh. Lemovaný súvislým porastom tečie okrajom niekoľkých lesných plôch a v lokalite Háje sa prudko stáča na západ. Priberá pravostranný prítok a opäť sa stáča na juh, kde tečie poľnohospodársky využívaným územím. Križuje diaľnicu D1 a onedlho oblúkom obteká menší lesík, kde prijíma malý ľavostranný prítok. Pokračuje juhozápadným smerom lokalitou Pasienky až po cestu do Šúroviec, kde sa stáča na severozápad a istý čas vedie súbežne s ňou. Priberá významnejší pravostranný prítok a popod cestu opäť pokračuje na juhozápad. Oblasťou Hrubý Hrušov a Záhrady tečie ku Križovanom nad Dodváhom, kde sa stáča na juhovýchod a zakrátko napája Dolný Dudváh. Kuliarsky kanál však pokračuje rovinatým územím Dlhé na juhovýchod, kde sa asi po kilometri spája s potokom Derňa, kde v blízkosti železničnej trate Trnava – Sereď, v nadmorskej výške približne  končí. Potok patrí do povodia Dudváhu a Malého Dunaja, resp. do širšieho povodia rieky Váh. 

Kuliarsky kanál preteká územím obcí Bučany, Brestovany, Siladice, Dolné Lovčice, Zavar, Šúrovce a Križovany nad Dudváhom. Vedie okresmi Trnava a Hlohovec v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Podunajská pahorkatina, Dolnovážska niva

## Externé odkazy
* Poloha na turistickej mape

Kategória:Vodné toky v Podunajskej pahorkatine
Kategória:Povodie Malého Dunaja
Kategória:Vodné toky v okrese Trnava
Kategória:Vodné toky v okrese Hlohovec
Kategória:Bučany
Kategória:Brestovany
Kategória:Siladice
Kategória:Dolné Lovčice
Kategória:Zavar
Kategória:Šúrovce
Kategória:Križovany nad Dudváhom
Povrchová aktivita

**Povrchová aktivita** je schopnosť niektorých látok znížiť povrchové napätie. Rozpustené látky sa môžu adsorbovať na povrchu roztoku, ak je tento povrch v styku s tuhou alebo plynnou fázou. Takéto hromadenie sa prejaví znížením povrchového napätia roztoku v porovnaní s čistým rozpúšťadlom. Látky spôsobujúce zníženie povrchového napätia sa pozývajú povrchovo aktívne. Povrchovo aktívne látky sú tenzidy a detergenty. Využívajú sa v čistiacich a pracích prostriedkoch. Povrchovo aktívne sú aj žlčové kyseliny, ktoré emulgujú tuky, umožňujú nasadnutie pankreatickej lipázy na fázové rozhranie tukov z potravy a vody.  

## Referencie

Kategória:Fyzikálna chémia
Chirana Medical Bratislava

**Chirana Medical Bratislava** (predtým **BCT Danubius Bratislava** a dlhé desaťročia známy pod názvom **TJ ZMDŽ Bratislava**) bol slovenský hádzanársky klub žien, ktorý sídlil v Bratislave. Hádzanársky oddiel vznikol v roku 1923, vtedy v hádzanej s 11 hráčkami (tzv. handbale), a v medzivojnom období bol jedným zo siedmych oddielov tohoto multišportového klubu. Okrem hádzanej ho tvorili futbalový, volejbalový, tenisový, stolnotenisový, kolkársky a turistický oddiel. Na majstrovstvách Česko-Slovenska sa družstvo hráčok v 11-kovej hádzanej stalo majstrom republiky. Začiatkom 70. rokov sa hádzanársky oddiel prebojoval do najvyššej česko-slovenskej ligy a bol jej dlhoročným účastníkom. Pri svojich 15 ročníkoch v nej na medailové umiestnenie nedosiahol, ale trikrát sa dostal medzi 4 najlepšie družstvá súťaže. Po rozdelení federácie účinkoval niekoĺko ročníkov v najvyššej slovenskej súťaži a v roku 2002 sa dostal do finále ligy. Bol tiež 3-násobný finalista Slovenského pohára. 

Klub po problémoch s hráčskym a finančným zázemím zanikol v roku 2002, práve v sezóne, keď dosiahol svoj najväčší úspech. Družstvo žien sa rozpadlo, keď jeho hráčky prešli do iných klubov, družstvo dorasteniek s pomocou svojich rodičov vytvorilo občianske združenie HK Amber Bratislava. Ten o rok neskôr fúzoval do nového projektu ŠKP Štart Bratislava spolu s ďalšími dvoma bratislavskými klubmi. Akciová spoločnosť Chirana Medical neskôr vstúpila do šurianskej hádzanej a vytvorila nový hádzanársky projektHKM Chirana Medical Šurany, ktorý sa stal nástupníckym klubom po zaniknutej Chirane Medical Bratislava a mohol účinkovať v nadnárodnej súťažislovensko-českej WHIL. 

## Predchádzajúce názvy
* Cérnagyáeri SC
* ŠTJ Cvernovka Bratislava
* TJ Sokol Cvernovka Bratislava
* TJ Iskra Textil MDŽ Bratislava
* TJ ZMDŽ Bratislava (Závody Medzinárodného dňa žien)
* SC BCT Danubius Bratislava (Bratislavská cvernová tovareň)
* Chirana Prema Bratislava

## Úspechy
* Majstrovstvá ČSR v hádzanej s 11 hráčkami:
* 1 x 17px|bronz1932

Najvyššia slovenská súťaž:
* 1 x 17px|bronz2001/02

Najvyššia česko-slovenská súťaž:
* 3 x 4. miesto1970/71, 1971/72, 1991/92

Slovenský pohár:
* 3 x finalista1972, 1998, 2001

## Sezóny

;Česko-slovenské súťaže

;Slovenské súťaže

## Referencie

## Pozri aj
* FK BCT Bratislava
* HKM Chirana Medical Šurany 

## Externé odkazy
* Profil klubu na stránke the-sports.org 

## Zdroje
* 
* 

Kategória:Slovenské hádzanárske kluby
Kategória:Šport v Bratislave
Kategória:Organizácie založené v 1923
Kategória:Organizácie zaniknuté v 2002
Bitka pri Efeze (cca 258 pred Kr.)

**Bitka pri Efeze** bola námorná bitka vybojovaná v polovici 3. storočia pred Kr. (približne v roku 258 pred Kr. alebo 255 pred Kr.) medzi loďstvom ostrova Rodos a Ptolemaiovským Egyptom. Odohrala sa v rámci druhej sýrskej vojny pri pobreží Malej Ázie.

Rodský nauarchos Agathostratos v nej porazil egyptskú flotilu, ktorej velil aténsky exulant Chremónides, známy ako iniciátor Chremónidovej vojny.

## Historický kontext
Bitka bola súčasťou širšieho konfliktu medzi Seleukovcami (ktorých Rodos podporoval) a Ptolemaiovcami o nadvládu nad východným Stredomorím. Hoci Rodos bol nominálne nezávislý, jeho záujmom bolo udržať rovnováhu síl a obmedziť námornú hegemóniu Egypta v Egejskom mori.

## Priebeh a následky
Hlavným prameňom o bitke je dielo Polyaina (*Strategemata*), ktorý uvádza, že Agathostratos zvíťazil vďaka strategickému úskoku. Keď Chremónides očakával útok, Agathostratos sa stiahol. Chremónides v presvedčení, že nepriateľ odplával, nechal svoje posádky vystúpiť na breh, čo Rodčania využili na nečakaný a zdrvujúci úder.

Víťazstvo pri Efeze, spolu s takmer súčasnými bitkami pri Kose a Andre, viedlo k postupnému rozkladu ptolemaiovskej námornej ríše (tzv. talasokracie) a k posilneniu vplyvu Rodosu a Macedónie.

## Datovanie
Presný rok bitky zostáva predmetom vedeckých diskusií. Väčšina moderných historikov ju na základe chronológie druhej sýrskej vojny kladie do roku 258 pred Kr. Staršie výskumy uvažovali aj o neskorších dátumoch (napr. rok 242 pred Kr.), čo sa však dnes javí ako nepravdepodobné.

## Referencie

## Literatúra
* Seibert, Jakob. *Die Schlacht Bei Ephesos*. In: Historia: Zeitschrift für Alte Geschichte, Bd. 25, H. 1, 1976.
* Huss, Werner. *Ägypten in hellenistischer Zeit 332-30 v. Chr*. Munich: C.H. Beck, 2001. ISBN 3-406-47154-4.

## Pozri aj
* Sýrske vojny
* Bitka pri Kose

Kategória:Bitky Grékov
Kategória:Námorné bitky
Kategória:3. storočie pred Kr.
Richard Lux

**Richard Lux** (* 22. august 1877, Viedeň† 23. november 1939, Viedeň) bol rakúsky maliar a grafik.

## Život
Narodil sa 22. augusta 1877 vo Viedni.

Jeho talent na kreslenie sa prejavil už na základnej škole. V 18 rokoch bol prijatý na *Staatlichen Gewerbeschule Wien*, kde potom dva roky študoval sochárstvo pod Antonom Brenekom. Po dlhom rozhodovaní sa rozhodol vyštudovať za akademického maliara.
[náhľad|[Zámocké schody v Bratislave, Richard Lux, 1930 – 1935, akvarel, Galéria mesta Bratislavy]]
V roku 1897 absolvoval prijímaciu skúšku úspešne s vyznamenaním. Nastúpil na Akadémiu výtvarných umení vo Viedni. Bol študentom profesorov Christiana Griepenkerla a Franza Rumplera. Mimoriadnu podporu si získal od Aloisa Deluga, ktorý bol, vo všeobecnosti, oddaný svojim študentom a každoročne organizoval výstavu prác študentov akadémie, na ktorej študenti predávali svoje diela. Hneď na svojej prvej výstave predal Lux 24 z 28 vystavených diel.

S týmto svojím zárobkom sa rozhodol vycestovať na Šumavu, pričom si na svojej ceste urobil mnoho náčrtov. O rok neskôr sa rozhodol vycestovať aj do Passau, Heidelbergu, Stuttgartu a Rothenburgu ob der Tauber, kde si taktiež vytvoril veľa náčrtov, ktoré potom premenil na akvarely alebo lepty.

Na jeseň profesor William Unger rýchlo rozpoznal Luxov talent. Unger sa stal Luxovým profesorom grafiky. Vďaka dvom finančným výhram navštívil Lux severné Taliansko a Paríž. Štúdium ukončil v roku 1906.

Bol členom viedenského umeleckého spolku Hagenbund.

Žil vo Viedni a venoval sa najme krajinomaľbe technikou farebného leptu, ktoré vyrábal pomocou dvoch alebo troch dosiek.

Richard Lux si našiel priateľov a mecenášov, napríklad Alfred Kaufmann napísal v roku 1927 k umelcovým 50. narodeninám knižku *Richard Lux und sein Exlibriswerk* (Richard Lux a jeho exlibrisy). Vo svojej knihe uviedol 63 exlibrisov, pričom v dobe Luxovej smrti, Lux vyhotovil 100 exlibrisov. Kaufmann Luxa podporoval aj inými spôsobmi.

Zomrel vo Viedni 23. novembra 1939.

## Galéria

Súbor:Exlibris für Eduard Vymlátil Lux.jpg|Exlibris pre Eduarda Vymlátila od Richarda Luxa, 1914, lept, Museum für angewandte Kunst
Súbor:Richard Lux Holzveranda zum Garten 1909.jpg|Holzveranda zum Garten, Richard Lux, akvarel, 1909
Súbor:Rímske zrúcaniny v Petronell Lux.jpg|Rímske zrúcaniny v Petronell, Richard Lux, 1900 – 1920, kolorovaný lept, Galéria mesta Bratislavy
Súbor:Lux Richard, Pohľad na Bratislavu.jpg|Pohľad na Bratislavu, Richard Lux, 1922, Galéria mesta Bratislavy


## Referencie

## Iné projekty

Kategória:Osobnosti z Viedne
Kategória:Rakúski maliari
Kategória:Rakúski grafici
Kategória:Rakúski leptári
Kategória:Exlibristi
Kategória:Rakúski krajinári
Kategória:Absolventi Akadémie výtvarných umení vo Viedni
Slovenská ženská hokejová liga

Kaufland **Slovenská ženská hokejová liga** (SŽHL) je najvyššia hokejová súťaž žien na Slovensku, ktorú zastrešuje Slovenský zväz ľadového hokeja (SZĽH). Historické názvy: 1. Liga žien (od sezóny 2004/05 až 2013/14, 2015/16), Liga žien (2014/2015), Extraliga žien (2016/17 – 2022/23), Slovenská ženská hokejová liga (2023/24), Kaufland Slovenská ženská hokejová liga (od sezóny 2024/25 až po súčasnosť).

## Sezóny - medailové umiestnenie

Zdroj: SZĽH a Elite Prospects

## Ženské ligové kluby v sezóne 2025/26
V sezóne 2025/26 v nej hrá 9 družstiev. 

## Externé odkazy
* Slovenská ženská hokejová liga na stránkach SZĽH
* Elite Prospects 

Kategória:Slovenské súťaže v ľadovom hokeji
Kategória:Klubové ženské súťaže v ľadovom hokeji
Suir

náhľad|Rieka Suir v dedine Holycross
**Suir** () je rieka v Írsku, ktorá je dlhá 185 km a je treťou najdlhšou riekou v krajine. Jej povodie má rozlohu 3 610 km² a priemerný prietok dosahuje 76,9 m³/s. Pramení na úbočí vrchu Devil’s Bit neďaleko mesta Templemore v grófstve Tipperary. Preteká mestami Thurles, Clonmel a Carrick-on-Suir, hlavnými prítokmi sú rieky Aherlow a Tar. Vo Waterforde sa Suir vlieva do Keltského mora a zdieľa estuár s riekami Barrow a Nore; spoločne sa nazývajú „Tri sestry“. Vo Waterforde rieku prekračuje diaľnica N25 zaveseným mostom dlhým 230 m. Medzi rybármi je rieka populárna vďaka rekordným úlovkom pstruhov a lososov. Povodie rieky sa vyznačuje vysokými dažďovými zrážkami, preto bola v rokoch 2007 – 2010 vykonaná rozsiahla výstavba protipovodňových zábran.

## Referencie

## Iné projekty

## Zdroj

Kategória:Rieky v Írsku
Kategória:Úmorie Keltského mora
Viktória Aicha

**Viktória Aicha Niang** (*6.2.2001) je slovenská influencerka, modelka a televízna osobnosť. 

## Love Island (2021)
V prvej sérii vytvorila pár s **Honzom**, no ich vzťah sprevádzalo viacero konfliktov a nedorozumení.

## Let's Dance (2022)
Bola jednou z výrazných účastníčok **7. série** televíznej šou Let's Dance na TV Markíza v roku 2022. 

**Tanečný partner:** Jej mentorom a tanečným partnerom bol taliansky profesionálny tanečník Fabio Belucci.

**Priebeh v súťaži:** Pár spolu tancoval štyri kolá. Po vášnivých výkonoch v štandardných aj latinskoamerických tancoch nakoniec vypadli v 4. kole a umiestnili sa na 9. mieste.

## Súkromie

* Narodila sa slovenskej matke a otcovi zo Senegalu. Detstvo prežila vo **[[Vranov nad Topľou|Vranove nad Topľou]]**, ktoré v rozhovoroch opísala ako náročné kvôli predsudkom. 
* Má mladšiu sestru, s ktorou sú si vizuálne veľmi podobné.
* Prezentuje sa záľubou v luxuse a móde. V septembri 2025 sa objavili informácie, že získala **pilotský preukaz** a lieta na vlastnom malom lietadle, ktoré dostala ako dar.

## Referencie
Modrý film (film z roku 2025)

***Blue Film*** je americký dramatický film z roku 2025, ktorý napísal a režíroval Elliot Tuttle. V hlavných úlohách sa predstavia Kieron Moore a Reed Birney .

Svetovú premiéru mal na Medzinárodnom filmovom festivale v Edinburghu 16. augusta 2025 a jeho uvedenie do kín je naplánované na 8. mája 2026 spoločnosťou Obscured Releasing.

## Predpoklad
Kamboy súhlasí rozdeliť noc s anonymným klientom, len aby objavil šokujúcu súvislosť so svojou minulosťou.

## Obsadenie

* Kieron Moore ako Aaron Eagle
* Reed Birney ako Hank Grant

V decembri 2024 bolo oznámené, že sa k obsadeniu filmu pridali Kieron Moore a Reed Birney, pričom Elliot Tuttle režíroval podľa vlastného scenára a Mark Duplass pôsobil ako konzultant producenta.  Natáčanie prebiehalo počas dvoch týždňov. 

## Vydanie
Svetová premiéra filmu sa uskutočnila 16. augusta 2025 na Medzinárodnom filmovom festivale v Edinburghu. Predtým bol film odmietnutý viacerými festivalmi, vrátane Sundance Film Festival a South by Southwest. Následne bol uvedený aj na festivale NewFest 11. októbra 2025.

Vo februári 2026 získala spoločnosť Obscured Releasing distribučné práva pre Spojené štáty americké. Premiéra v kinách je naplánovaná na 8. mája 2026.

## Recenzie

### Kritický príjem
Na agregačnej stránke Rotten Tomatoes, 90 % z 10 recenzií kritikov je pozitívnych.

## Referencie

## Externé odkazy

* 
Kategória:Filmové drámy USA
Kategória:Filmy z 2025
Kategória:Filmy podľa názvu
Ján Nepomuk Batka

**Ján Nepomuk Batka** môže byť:

* organista a skladateľ (1795 – 1874), pozri Ján Nepomuk Batka starší
* právnik, hudobný kritik a archivár, syn Jána Nepomuka Batku staršieho  (1845 – 1917), pozri Ján Nepomuk Batka mladší

Batka, Ján Nepomuk
Magdalena

**Magdalena** môže byť:

* rieka v Kolumbii, pozri Magdalena (rieka)
* department v Kolumbii, pozri Magdalena (department)
* ostrov patriaci Čile, pozri Magdalena (ostrov)
* román J. S. Machara z roku 1893, pozri Magdalena (román)

## Pozri aj
* Magdaléna
* Majdalena
Ibagué

**Ibagué** je mesto v Kolumbii. Je hlavným mestom departmentu Tolima.

## Geografia
Ibagué sa nachádza na rieke Magdalena na východných svahoch Stredných Kordiller, pod vrcholom sopky Nevado del Tolima. Nachádza sa v nadmorskej výške 

## Dejiny
Mesto bolo založené v roku 1550 ako San Bonifacio de Ibagué, do súčasnej polohy bolo posunuté kvôli útokom domorodcov. V roku 1854 sa nakrátko stalo hlavný mestom republiky. V roku 1863 bolo založené konzervatórium Conservatorio del Tolima a v roku 1945 univerzita Universidad del Tolima. V roku 2020 malo mesto odhadom 579 803 obyvateľov.

## Ekonomika
V meste je priemysel potravinársky, kožiarsky, strojársky, chemický, stavebných materiálov a obuvnícky. Mesto je centrom pestovania kávovníka, kakaovníka, cukrovej trstiny, ryže, tabaku. Mesto je na križovatke ciest medzi mestami Armenia a Bogotá.

## Galéria

Súbor:Alcaldía de Ibagué.jpg|Radnica
Súbor:Plaza de bolivar ibague.jpg|Plaza de Bolívar, hlavné námestie
Súbor:Catedral Metropolitana de Ibagué - fachada principal.jpg|Katedrála v Ibagué


## Referencie

## Iné projekty

## Externé odkazy
* 

Kategória:Mestá v Kolumbii
Posca

náhľad|Pohár modernej poscy s ľadom
**Posca** je nealkoholický nápoj z čias starovekého Ríma. Pozostával z octovej vody a bol pomenovaný aj v stredovekej technickej literatúre. Pri príprave pravej poscy sa vínny ocot riedil vodou. Alkoholická verzia, vyrobená z kyslého vína a vody, sa nazývala **lora**.

Posca sa stala obľúbeným nápojom vďaka svojej jednoduchej príprave zmiešaním vody a vínneho octu. Recept na kváskový chlieb s názvom posca sa zachoval v starovekej kuchárskej knihe *[[Apicius]]*.

## Referencie

## Literatúra
* JUNKELMANN, Marcus. *Panis Militaris – Die Ernährung des römischen Soldaten oder der Grundstoff der Macht*. Mainz : Philipp von Zabern, 1997. .
* JUNKELMANN, Marcus. *Die Legionen des Augustus – Der römische Soldat im archäologischen Experiment*. 9. vyd. Mainz : Philipp von Zabern, 2003. .

## Zdroj

Kategória:Nápoje
Kategória:Ocot
Kategória:Spoločnosť v starovekom Ríme
Základná škola Bezručova 66 Trenčín

Základná škola Bezručova 66 v Trenčíne (predtým 6. ZDŠ) je najlepšou školou v Trenčíne 2026 podľa rebríčku škôl Ineko. Škola má 61 ročnú tradíciu a vychovala množstvo významných osobností. Patrí medzi ne nap. primátor mesta Trenčín Richard Rybníček či úspešný hokejista Zdeno Chára. Súčasným riaditeľom školy je **Mgr. Ivan Pavlík.**
Vărtešnica

**Vărtešnica** () je staroplaninská rieka v oblasti Vraca v severozápadnom Bulharsku.

Je pravým prítokom rieky Botuňa.

## Iné názvy
Na hornej časti toku, od prameňa po mesto Vraca, je rieka známa aj pod názvom **Leva reka** ().

## Priebeh toku
Rieka vyviera po názvom Leva reka vo Vračanskej planine, časti pohoria Stará planina, západne od vrchu Buk v nadmorskej výške  Od prameňa po mesto Vraca tečie severovýchodným smerom. Tesne pred Vracou pred výstupom z pohoria vytvára úzku roklinu Vratcata. Od mesta Vraca ďalej tečie prevážne severozápadným smerom. Neskôr sa v blízkosti mesta Krivodol v nadmorskej výške  vlieva do rieky Botuňa.

## Opis
Rieka Vărtešnica je dlhá . Ide o pravý prítok rieky Botuňa. Rieka odvodňuje územie o rozlohe .

Priemerný ročný prietok dosahuje hodnoty 3,731 m³/s, pričom maximálny historicky zaznamenaný prietok dosiahol hodnoty 18,571 m³/s (február 1963) a najnižší hodnoty 0,243 m³/s (august 1961). Najvodnatejšou je rieka v období marca až mája. Najmenej vody v nej tečie v priebehu augusta a septembra.

### Využitie
Využíva sa na zavlažovanie.

### Obývané miesta
Na toku rieky (alebo v jeho blízkosti) sa nachádzajú mestá Vraca a Krivodol, ako aj dediny Zgorigrad, Beli izvor a Vlasatica.

## Referencie

## Iné projekty

Kategória:Vraca (oblasť)
Kategória:Rieky v Bulharsku
Kategória:Rieky v Starej planine‎
Kategória:Vraca
Zelenický kanál

**Zelenický kanál** je vodný tok v Podunajskej pahorkatine na území okresu Hlohovec. Je to ľavostranný prítok Horného Dudváhu, má dĺžku približne 7 km a je tokom IV. rádu.

## Priebeh toku
Vodný tok pramení v západnej polovici Podunajskej pahorkatiny, v jej podcelku Dolnovážska niva, východne od obce Bučany, v nadmorskej výške približne  Od prameňa v lokalite Richtárske neďaleko železničnej trate Bratislava – Žilina tečie juhozápadným smerom popri solárnej elektrárni. Lemovaný vyššou vegetáciou sa stáča na juhovýchod a v lokalite Veľká lúka priberá ľavostranný prítok. Rovinatým územím nivy sa stáča na juh cez oblasť Zadné a Horné, následne priberá menší pravostranný prítok a v lokalite Lukáb sa stáča na východ. Križuje diaľnicu D1, prijíma ľavostranný prítok a oblúkom sa stáča najskôr na juhovýchod a postupne až na severozápad. Na dolnom toku sa v oblasti Lahenské opäť veľkým oblúkom stáča južným smerom a neďaleko trate Galanta – Leopoldov a zastávky Siladice sa v nadmorskej výške približne  vlieva ľavostranne do Horného Dudváhu. Potok patrí do povodia Dudváhu, resp. do širšieho povodia rieky Váh. 

Zelenický kanál preteká územím mesta Hlohovec a obcí Horné Zelenice, Dolné Zelenice a Siladice v okrese Hlohovec v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Podunajská pahorkatina, Dolnovážska niva

## Externé odkazy
* Poloha na turistickej mape

Kategória:Vodné toky v Podunajskej pahorkatine
Kategória:Povodie Dudváhu
Kategória:Vodné toky v okrese Hlohovec
Kategória:Hlohovec
Kategória:Horné Zelenice
Kategória:Siladice
Kategória:Dolné Zelenice
Leva reka

**Leva reka**, alebo **Leva Reka** môže byť:

* v Bulharsku:
** dedina v oblasti Pernik; pozri Leva reka (Pernik)
** iný názov pre rieku Vărtešnica; pozri Vărtešnica

* v Severnom Macedónsku:
** dedina v opštine Resen; pozri Leva Reka (Resen) 

* v Srbsku:
** osada v meste Vranje; pozri Leva Reka (Vranje)
Liga majstrov žien UEFA 2019/2020

**Liga majsteriek 2019/2020** bol 19. ročníkom Ligy majsteriek.

17. marca 2020 bola súťaž posunutá kvôli pandémii COVID-19 v Európe. Finále, ktoré bolo pôvodne naplánované na 24. mája 2020 na štadióne Franz Horr Stadium vo Viedni, bolo 23. marca posunuté. 17. mája 2020 UEFA oznámila, že zostávajúce zápasy (štvrťfinále, semifinále a finále) sa budú hrať od 21. do 30. augusta na štadióne San Mamés Barria v Bilbau a štadióne Anoeta v meste San Sebastián bez divákov, ako vyraďovací turnaj 8 tímov.

OL Lyonnes bol úradujúci majster a vyhral predchádzajúce 4 ročníky. Vo finále porazili VfL Wolfsburg 3:1 a vyhrali svoj 7 titul. Prvýkrát sa vo finále použil systém VAR.

## Priradenie asociačných tímov
Rebríček futbalových asociácii bol na základe koeficientov UEFA, a určili počet tímov z asociácii, ktoré sa zúčastnili súťaže:

* Asociácie na 1. až 12. mieste - 2 tímy
* Ostatné asociácie - 1 tím
* Ak by sa víťazný tím Ligy majsteriek 2018/19 nekvalifikoval cez svoju domácu súťaž, dostal by dodatočné miesto v súťaži.

### Rebríček UEFA
Pre tento ročník sa použil koeficient ženských tímov 2018, ktoré brali do úvahy výsledky v európskych súťažiach od sezóny 2013/2014 do 2017/2018.

### Tímy
Majsterky a tímy na druhých miestach domácich líg z asociácii na prvých dvanástich miestach vstúpili do súťaže v šestnásťfinále a tímy asociácii na ostatných miestach vstúpili do súťaže v kvalifikačnom kole. 10 tímov z kvalifikačného kola bolo vybraných, aby usporiadali kvalifikačný turnaj (Gintra Universitetas, FC Twente, SFK 2000 Sarajevo, Kharkiv, Pomurje Beltinci, Anderlecht, Slovan Bratislava, Breznica Pljevlja, Flora Tallinn a Rīgas FS). Víťazné tímy z kvalifikačnej skupiny postúpili do šestnásťfinále.

## Harmonogram
Súťaž bola odložená na neurčito 17. marca 2020 kvôli pandémii COVID-19 v Európe. Finále, ktoré bolo pôvodne naplánované na 24. mája 2020 vo Viedni na štadióne Viola Park, bolo oficiálne odložené 12. marca 2020.

### Kvalifikačné kolo

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Skupina 8

### Skupina 9

### Skupina 10

Zdroj.

## Vyraďovacia fáza

### Šestnásťfinále

### Osemfinále

### Štvrťfinále

### Semifinále

Zdroj.

### Finále

## Štatistiky

### Najlepšie strelkyne

Zdroj.

### Káder sezóny
Tieto hráčky boli vybraté do kádra sezóny:

## Referencie

## Iné projekty

## Zdroj

Kategória:Liga majstrov žien UEFA
Kaja (konfederácia štátov)

náhľad|Mapa územia konfederácie Kaja v strede južnej časti Kórejského poloostrova

**Kaja** alebo **Karak** bola „konfederácia šiestich malých štátov“ v južnej časti dnešnej Južnej Kórei. Existovala medzi rokmi 43 pred Kr. až 562 po Kr. v údolí rieky Naktonggang. Po jej stranách sa nachádzali kráľovstvá Päkče a Silla.

## Dejiny
Podľa kroniky *[[Odkazy Troch kráľovstiev]]* Kaju založil Suro, ktorého poslali nebesá. Podľa nálezísk v meste Kimhe bola Kaja centrom výroby keramiky a kovových predmetov. Kórejské pramene odkazujú na emigrantov z Kaji, ktorí sa usadili v japonskej oblasti Jamato kde založili tamojšiu tradíciu výroby keramických predmetov. Japonská kronika *[[Nihon šoki]]* Kaju označuje za japonskú kolóniu na Kórejskom poloostrove. Kvôli geografickej izolácii Kaja vyvinula obchod po mori s čínskym hlavným mestom Luo-jang a s Japonskom. Tradičná citara typu kajagum sa nazýva podľa Kaji, názov znamená citara z Kaji. Kráľovstvo Silla si v roku 532 podrobilo východnú polovicu Kaji a v roku 562 aj západnú.

## Referencie

## Iné projekty

Kategória:Dejiny Kórejskej republiky
Kategória:Zaniknuté štáty Ázie
Poseidippos z Pelly

**Poseidippos z Pelly** (*Poseidippos*) (* cca 310 pred Kr., Pella – † cca 240 pred Kr., Alexandria) bol významný macedónsky epigramatik pôsobiaci na ptolemaiovskom dvore v Egypte.

## Biografia
Poseidippos sa narodil v macedónskom hlavnom meste Pella ako syn Adméta. Časť života strávil na ostrove Samos, kde sa pravdepodobne v literárnom krúžku spoznal s básnikmi Hédylom a Asklépiadom (spolu s nimi vydal antológiu zvanú *Sóros* – „Hromada“ ). Neskôr sa presunul do alexandrijského Músaionu, kde tvoril pod ochranou kráľov Ptolemaia I. Sótéra a Ptolemaia II. Filadelfa. Okolo roku 264/263 pred Kr. mu Aitólsky spolok udelil čestné občianstvo v meste Thermos, čo svedčí o jeho vysokom spoločenskom postavení v gréckom svete.

## Dielo
Až do konca 20. storočia bol Poseidippos známy len z 23 epigramov zachovaných v zbierke *[[Anthologia Graeca]]*, ktoré sa venovali prevažne téme hostín a lásky. Zásadný zlom priniesol rok 2001, kedy bol zverejnený nález tzv. *Milánskeho papyrusu* (*P.Mil.Vogl. VIII 309*). Tento zvitok, pôvodne použitý ako výplň múmie, obsahoval 112 nových básní.

### Štruktúra Milánskeho papyrusu (P.Mil.Vogl. VIII 309)
Nález Milánskeho papyrusu zásadne zmenil chápanie helenistickej poézie, pretože predstavuje najstarší zachovaný doklad autorsky alebo redakčne usporiadanej zbierky epigramov. Básne sú organizované do ucelených *tematických cyklov*, ktoré sú v papyruse oddelené pôvodnými nadpismi:

* *Lithika* (O drahokamoch, básne 1 – 20): Cyklus popisujúci drahé kamene a umenie rezby gem. Niektorí bádatelia v nich nachádzajú stopy orfickej symboliky.
* *Oionoskopika* (O veštení z vtákov, 21 – 35): Oddiel venovaný interpretácii znamení z letu vtákov.
* *Anathematika* (Votivné epigramy, 36 – 41): Básne k obetným darom v chrámoch.
* *Epitumbia* (Náhrobné epigramy, 42 – 61): Reflexie nad smrťou.
* *Andriantopoiika* (O sochárstve, 62 – 70): Epigramy o umeleckých dielach, napríklad o sochách od Lysippa.
* *Hippika* (O jazdeckých víťazstvách, 71 – 88): Cyklus oslavujúci víťazstvá ptolemaiovskej dynastie (napr. Bereniké II.) na [Panhelénskych hrách.
* ''Nauagika'' (O stroskotaniach, 89 – 94): Epigramy o nebezpečenstvách na mori.
* ''Iamatika'' (O uzdraveniach, 95 – 101): Básne o zázračných vyliečeniach.
* ''Tropoi'' (Charaktery, 102 – 109): Literárne portréty ľudských pováh.

Objav potvrdil, že Poseidippos bol dvorným básnikom reflektujúcim vedecké záujmy a politickú moc ptolemaiovskej dynastie.

== Referencie ==


== Literatúra ==
* 
* 
* 

== Pozri aj ==
* [Ptolemaiovci
* Helenizmus

Kategória:Básnici starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.